Author: administrator
Last saved by: viktoria.radvanska
Company: Abyss

Predkladacia správa

Úrad pre verejné obstarávanie prehodnotil z vlastnej iniciatívy všetky úlohy uložené uzneseniami vlády SR predsedovi úradu z hľadiska ich aktuálnosti, duplicity a predkladá návrh na zrušenie 17 úloh z uznesení vlády SR.
 
Návrh na zrušenie  obsahuje číslo uznesenia, presné znenie uznesenia vlády, číslo úlohy, predkladateľa materiálu, text úlohy, termín úlohy  a odôvodnenie návrhu na zrušenie  úlohy.   
V zmysle čl. 9 smernice na prípravu a predkladanie materiálov na rokovanie vlády SR materiál obsahuje aj Doložku vybraných vplyvov.  
Predkladaný materiál, ktorý bol predmetom riadneho pripomienkového konania, nemá finančný, ekonomický a environmentálny vplyv, vplyv na zamestnanosť a podnikateľské prostredie ani vplyv na informatizáciu spoločnosti.
Materiál sa na rokovanie vlády SR predkladá bez rozporov. 
Zásadná pripomienka Ministerstva životného prostredia Slovenskej republiky (ďalej len „MŽP SR“) na vypustenie úlohy C.1. uznesenia vlády SR č. 0884 zo dňa 17. 10. 2007 z návrhu na zrušenie a ponechanie naďalej v evidencii Úradu pre verejné obstarávanie nebola akceptovaná z dôvodu, že navrhovaná úloha už bola zrušená uznesením vlády SR č. 0742 z 15. 10. 2008, bod A.20 a MŽP SR listom č. 36578/2011 zo dňa 23. 06. 2011 súhlasilo so stanoviskom Úradu pre verejné obstarávanie.
 
Niektoré úlohy z uznesení vlády SR sú v návrhu uznesenia z rokovania vlády Slovenskej republiky navrhnuté na zrušenie aj pre iné rezorty na základe ich vznesených požiadaviek:
-         uznesenie vlády SR č. 0742 z 21. 10. 2009 úloha B.3. pre ministra dopravy, výstavby a regionálneho rozvoja, pre ministra zdravotníctva, pre ministra školstva, vedy a výskumu, 
-         uznesenie vlády SR č.1046 z 21. 12. 2005 úloha B.2. na základe požiadavky MŽP SR navrhnuté na zrušenie pre všetkých, ktorým bolo uložené,  
-         uznesenie vlády SR č. 0488 z 9. 7. 2008 úloha E.1. na základe požiadavky Ministerstva financií Slovenskej republiky navrhnuté na zrušenie pre všetkých, ktorým bolo uložené.